Time-out în loc de amendă. Țara în care poți fi "pedepsit“ astfel dacă depășești viteza.
Vitezomanii din Estonia vor fi traşi pe dreapta timp de 45 de minute. Șoferii din Estonia vor avea de ales între amenzi şi pauze forțate. "Pedeapsa“ va intra în vigoare din decembrie.
Timpul face toţi banii. O ştie şi şoferul din Estonia căruia îi place să apese pedala de acceleraţie. Din decembrie, va avea de ales între amenzi şi pauze… forţate. Dacă va depăşi cu până la 20 de km pe oră viteza maximă va fi tras pe dreapta timp 45 de minute. Îşi mai pune gândurile în ordine, mai schimbă o vorbă-două cu poliţia şi trece vremea.